Yá ta en toles plataformes dixitales Directu L.lenizu, l’EP del grupu de jazz de raigañu Slum Suit que recueye’l conciertu que dieron el 11 d’avientu nel Teatru Vital Aza de L.lena. Esti trabayu ta formáu por cuatro temes -ún d’ellos inéditu- y recueye parte de lo que foi’l so espectáculu Siguiendo’l Camín d’Iturralde.
#000003
«¿Sabes esa sensación de vacío de cuando acabes un llibru, un videoxuegu o una serie? pues sentía eso cuando s’averaba’l final del homenaxe a Iturralde. La ultima parada d’esta xira foi en Ḷḷena y, pa zarrar esi proyectu nel que tan bien lo pasamos, falamos con Álvaro Perez y el solu convirtió’l Teatru Vital Aza nel nuestru estudiu de grabación», comenta Carlos Casado, cabezaleru de Slum Suit sobre’l por qué d’esti discu. «Álvaro encargóse tamién de la mezcla de los temes y empapóse muncho de la idea Slum Suit, algamando un soníu que nos prestó abondo», añade. Amás, el saxofonista y gaiteru destaca que sienten «debilidá polos discos en directo» y que’l Directu L.lenizu inspírase na portada nel vinilu Getz/Gilberto Vol. 2 de 1964, ún de los trabayos preferíos de la formación.
#000004
Pandereteros d’Anguaño da’l so primer conciertu esti domingu na Taberna Narciso de Teberga
#000011
«Moriyón n’Arxentina llogró profesionalizar l’oficiu de gaiteru tradicional como lu conocía n’Asturies»
#000012
San Félix dedica la so próxima actividá a los bailles de la llende ente Asturies y Galicia
#000013
Trenta años del jazz made in Asturies
#000015